16.6.2023
ET
Euroopa Liidu Teataja
C 214/125 Neljapäev, 19. jaanuar 2023
H. arvestades, et liikmesriigid võivad usaldada EIP-le selliste rahastamisvahendite rakendamise, mida nad kasutavad taasteja vastupidavusrahastu vahendite investeerimiseks rahastamiskõlblikesse projektidesse; arvestades, et EIP võib pakkuda liikmesriikidele lisarahastust ja sihtotstarbelist nõustamisabi oma taaste- ja vastupidavusrahastu vahendite investeeri­ miseks; I. arvestades, et EIP aitab kaasa Euroopa Liidu poliitiliste ja majanduslike eesmärkide saavutamisele ning toetab liidu välistegevuse prioriteete kõigis maailma piirkondades, sealhulgas idanaabruse ja Vahemere piirkonna poliitiliselt tundlikes riikides; J. arvestades, et EIP on suurim mitmepoolne laenuandja ELi naaberpiirkondades, mis hõlmavad idanaabruse riike, Lääne-Balkani riike, Lähis-Ida ja Põhja-Aafrikat; arvestades, et EIP tegutseb väljaspool Euroopa Liitu ligi 30 Aafrikas, Ladina-Ameerikas ja Aasias asuva välisbüroo kaudu; K. arvestades, et EIP grupp teeb tihedat koostööd ELi institutsioonide ja teiste partneritega, et toetada liidu eesmärke ja poliitika prioriteete; arvestades, et EIP grupp teeb eelkõige mitmeaastase finantsraamistiku (2021–2027) raames koostööd komisjoni ning riiklike tugipankade ja finantseerimisasutuste ning arengut rahastavate asutustega; arvestades, et Pariisi kokkuleppe põhimõtete ja eesmärkide saavutamiseks 2020. aasta lõpuks tegi EIP grupp koostööd Euroopa välisteenistuse ning Euroopa Rekonstruktsiooni- ja Arengupangaga; L. arvestades, et EIP on COVID-19 kriisi lahendamisel Euroopa Liidus esirinnas ja on teinud märkimisväärseid pingutusi, et pakkuda lisatoetust eelkõige väikestele ja keskmise suurusega ettevõtjatele (VKEd), luues uue üleeuroopalise tagatisfondi (EGF), et pakkuda kapitali VKEdele, keda kriis on eriti rängalt tabanud; M. arvestades, et EIP reiting AAA on vajalik asjakohaste turupõhiste rahastamisallikate tagamiseks kõige soodsama intressimääraga ja seetõttu tuleb see säilitada; N. arvestades, et EIP ärimudel nõuab usaldusväärsuse, läbipaistvuse, vastutavuse ja hea valitsemistava kõrgeimat taset, samuti piisavaid meetmeid, et võidelda tulemuslikult ja tõhusalt rahapesu, terrorismi rahastamise, organiseeritud kuritegevuse ja kahjulike maksutavade kõigi vormide, nagu ka hiljuti läbi vaadatud pettustevastases poliitikas määratletud keelatud tegevuse liikide vastu;
EIP finantstehingute tulemuslikkus 1. rõhutab, et EIP on juhtiv emitent ning aitab pidevalt kaasa uuendustele ja arengusuundumustele kapitaliturgudel, edendades samal ajal kõige rangemaid standardeid; 2. märgib, et 31. detsembri 2021. aasta seisuga oli EIP grupi bilansi kogumaht 568 miljardit eurot, mida on 11,9 miljardit eurot rohkem kui 31. detsembril 2020. aastal; 3. märgib, et 2021. aastal sõlmis pank uusi laenulepinguid kokku 65,4 miljardi euro eest, mis on kooskõlas 2021. aasta tegevuskavas seatud eesmärgiga ja ligilähedane eelnevate aastate tulemustega (2020. aastal 66,1 miljardit eurot ja 2019. aastal 63,3 miljardit eurot); võtab teadmiseks, et 54,3 miljardit eurot sellest tuli panga omavahenditest (võrreldes 2020. aasta 64,6 miljardi euroga, mis olid samuti panga omavahendid); 4. juhib tähelepanu sellele, et sarnaselt eelnevate aastatega eraldati suurim osa Itaalias, Prantsusmaal ja Hispaanias (vastavalt 16 %, 14 % ja 12 % kõigist lepingutest) ning et suurima osa said sarnaselt eelnevate aastatega transpordi-, üleilmsete laenude ja energeetikasektor (vastavalt 30,2 %, 18,5 % ja 14,8 %); 5. märgib, et 2021. aastal ulatusid väljamaksed kokku 41,4 miljardi euroni, millest 40,4 miljardit eurot tuli panga omavahenditest (2020. aastal tehti väljamakseid 58,3 miljardi euro ulatuses, millest 56,8 miljardit eurot tuli panga omavahenditest); 6. märgib, et alates 31. detsembrist 2021. aastal on sõlmitud laenulepingute tagasimaksmata maht veidi vähenenud 566,4 miljardi euroni (vastavalt 558,7 ja 560,3 miljardilt eurolt 2020. ja 2019. aastal), millest 82 % moodustasid ELi-sisesed projektid (82,2 % 2020. aastal ja 81,4 % 2019. aastal); märgib, et EIP väljamakstud laenuportfelli maht oli 433,4 miljardit eurot, võrreldes 444,6 miljardi euroga 2020. aasta lõpus ja 447,5 miljardi euroga 2019. aasta lõpus;